**Család- és Gyermekjóléti Szolgálat ügyfélfogadási rendje:**

**Dunaszeg – Hétfő: 8.00 – 12.00 óra Juhász Nóra**

 **Szerda: 8.00-12.00 óra Juhász Nóra**

Helye: Dunaszegi Gyermekjóléti és Családsegítő Társulás, Dunaszeg, Országút u. 6.

**Kunsziget – Csütörtök: 8.00-12.00 óra Juhász Nóra**

Helye: Polgármesteri Hivatal, Kunsziget, József A. u. 2.

**Dunaszentpál – Kedd: 8.00 -10.00 óra** **Smukné Görbe Andrea**

Helye: Polgármesteri Hivatal, Dunaszentpál, Iskola tér 1.

**Győrladamér – Csütörtök: 8.00-10.00 óra Smukné Görbe Andrea**

Helye: Győrladaméri Bóbita Óvoda és Bölcsőde épülete, Győrladamér, Petőfi tér 1/A.

**Ügyfélfogadási időn túl a lentiekben feltüntetett telefonszámon kereshetnek:**

H-Cs: 8.00-16.00 óra között

P.: 8.00-13.00 óra között

**Elérhetőség:**

Dunaszegi Gyermekjóléti és Családsegítő Társulás

9174 Dunaszeg, Országút u. 6.

**Családsegítők:**

**Juhász Nóra Tel.: 0620/362-9553 gyermekjolet2@dunaszeg.hu**

**Smukné Görbe Andrea Tel.: 0620/574-2283 gyermekjolet@dunaszeg.hu**

***A Gyermekjóléti Szolgálat nyitvatartási idején kívüli krízishelyzetben a győri Családsegítő Központ készenléti telefonszáma hívható: 06380/620-333 vagy***

***Hozzátartozók közötti erőszak esetén az Országos Kríziskezelő és Információs telefonszolgálat is hívható: 0680/20-55-20 (ingyenes)***

**A családsegítő feladata:** a szociális vagy mentálhigiénés problémák, illetve egyéb krízishelyzet miatt segítségre szoruló személyek, családok támogatása, az ilyen helyzethez vezető okok megelőzése, a krízishelyzet megszüntetése, valamint a gyermek testi, lelki egészségének, családban történő nevelésének elősegítése.

**A családsegítés és gyermekjóléti szolgáltatás keretében biztosítja:**

* szociális, életvezetési és mentálhigiénés tanácsadást
* pénzbeli, természetbeni ellátásokhoz, továbbá a szociális szolgáltatásokhoz való hozzájutást
* szociális segítőmunkát, a családban jelentkező működési zavarok, illetve konfliktusok megoldásának elősegítését
* közösségfejlesztő és szabadidős programok szervezését
* tartós munkanélküliek, a fiatal munkanélküliek, az adósságterhekkel és lakhatási problémákkal küzdők, a fogyatékossággal élők, a krónikus betegek, a szenvedélybetegek, a pszichiátriai betegek, a kábítószer-problémával küzdők, illetve egyéb szociálisan rászorult személyek és családtagjaik részére tanácsadás nyújtását, illetve megfelelő szakemberhez való delegálást
* folyamatosan figyelemmel kíséri a településen élő gyermekek szociális helyzetét, veszélyeztetettségét
* meghallgatja a gyermek panaszát, és annak orvoslása érdekében megteszi a szükséges intézkedést
* a veszélyeztetettséget előidéző okokat feltárja és ezek megoldására javaslatot készít
* a gyermekkel és családjával végzett szociális munkával elősegíteni a gyermek problémáinak rendezését
* a családi konfliktusok megoldásának elősegítését, különösen a válás, a gyermekelhelyezés és a kapcsolattartás esetében
* kezdeményeziegyéb gyermekjóléti alapellátások önkéntes igénybevételét

**Mediációs szolgáltatás:**

**Időpont kérése telefonon: Juhász Nóra (0620/362-9553)**

Mi a mediáció:

A mediációs eljárás a konfliktusban álló feleknek segít abban, hogy egy biztonságos, szakember által segített folyamat során megtalálják a számukra legmegfelelőbb megoldást. A mediáció lényege, hogy a felek nyissanak egymás felé, újra tudjanak egymással kapcsolatot teremteni, és kommunikálni annak érdekében, hogy konfliktusukat mindkettőjük számára elfogadható módon rendezzék (win-win szituáció). A folyamat során a mediátorok felelnek azért, hogy a felek értékítéletektől mentes légkörben, egyenlő figyelmet, időt és esélyeket kapva artikulálhassák érzéseiket, érdekeiket, megoldási javaslatukat; biztonságos légkör megteremtésével, megfelelő kérdéseikkel és visszacsatolásaikkal segítik a feleket. A mediáció soha nem a múltra, hanem mindig a jövőre, a megoldásra fókuszál. A megoldás tartalmát mindig a felek adják, a mediátor a folyamatért felel. Így a „munka” nagy része is a feleknél van, ezt nem lehet megspórolni. A mediátor nem fog helyettünk gondolkodni és dönteni; hisz abban, hogy a legjobb megoldást az ügyfél tudja megtalálni a saját problémájára. Ennél fogva a mediáció önkéntes, csak akkor tud segíteni, ha az ügyfél elkötelezett a probléma megoldására és az aktivitásra. A mediációs folyamatot titoktartás jellemzi, kivéve, ha bűncselekménye elkövetése, vagy gyermek veszélyeztetettsége jut a mediátor tudomására. A mediációs folyamatot megelőzi egy előkészítő ülés, amikor az ügyfelek külön-külön ismertetik helyzetüket, problémáikat. Ezt követi a közös (általában 3 órás) mediációs ülés. Ha nem sikerült egy ülés alkalmával lezárni a folyamatot, igény szerint további üléseket lehet tartani. A gyermekekhez kapcsolódó eljárásokban a gyámhatóság és a bíróság is elrendelheti a közvetítői eljárást pl.: kapcsolattartás szabályozásakor, vagy szülői felügyelet iránti perben. A közvetítői eljárás lényegében egy mediációs eljárás. Amikor elrendelik, esélyt adnak az ügyfelek, hogy önként, együtt, egymás igényeit meghallva, közös megoldást találjanak konfliktusukra. Ha a közvetítői eljárás eredményeképp megállapodás születik (és az nem ellentétes a gyermek érdekével) úgy a megállapodást a gyámhatóság/bíróság jóváhagyja.